
	1. Проблем за решаване:
Липса на средства в общините за плащане на изпълнители по проекти, изпълнявани по ПМДРА 2021 – 2027 г.
1.1. Кратко опишете проблема и причините за неговото възникване. По възможност посочете числови стойности.
Общините бенефициенти по Програмата за морско дело, рибарство и аквакултури 2021 – 2027 г. (ПМДРА 2021 – 2027 г.) са силно затруднени да осигуряват собствени средства за окончателни плащания към изпълнителите, преди подаването и одобряването на искания за окончателно плащане от Държавен фонд „Земеделие“ по проекти, изпълнявани по ПМДРА 2021 – 2027 г. Общините бенефициенти по програмата разполагат с малък бюджет и приходи, същите срещат затруднение при осигуряването на кредити, предоставени от кредитни и финансови институции. 
През предходния програмен период общините имаха възможност да ползват безлихвени заеми съгласно Постановление № 221 на Министерския съвет от 2020 г. за условията и реда за отпускане на временни безлихвени заеми от централния бюджет по бюджетите на общините за финансиране на разходи за междинни и окончателни плащания по одобрени проекти по Програмата за морско дело и рибарство за периода 2014 – 2020 г. и тяхното възстановяване. Прилагането на посоченото постановление даде възможност общините при необходимост да се възползват от възможността от безлихвено финансиране, за да приключат успешно изпълняваните от тях проекти по Програмата за морско дело и рибарство за периода 2014 – 2020 г.
Във връзка с гореизложеното  и с цел осигуряване на предвидимост, финансова устойчивост и ефективно изпълнение на проектите, се разработи механизъм, регламентиран в настоящия проект на постановление на Министерския съвет за предоставяне на безлихвени заеми за извършване на окончателно плащане на разходите по изпълнението на проекти от общини с одобрен проект по ПМДРА 2021 – 2027 г.
Проектът на постановление въвежда конкретни правила за отпускане на временни безлихвени заеми от централния бюджет, с които да се финансират окончателни плащания по одобрени проекти по ПМДРА 2021 – 2027 г. Това е пряко изпълнение на чл. 104, ал. 1, т. 1 от Закона за публичните финанси (ЗПФ), който упълномощава Министерския съвет да определи условията и реда за това.
Общините често изпитват временен недостиг на средства, докато получат официалните плащания по проектите. Безлихвеният заем служи като „мостово финансиране“, което позволява на общините да продължат изпълнението на проектите си, без да прекъсват плащанията към изпълнителите. Това е особено важно за големи проекти, например за модернизация на пристанища и лодкостоянки и изграждане на лодкостоянки. По процедура BG14MFPR001-1.004 „Подобряване на инфраструктурата на рибарските пристанища, рибните борси, местата на разтоварване и лодкостоянките, с цел да се улесни разтоварването и съхранението на нежелания улов“ засегнатите общини са 6 на брой с общо 12 на брой проекта в процес на изпълнение. Забавянето на плащанията може да доведе до сериозно забавяне на изпълнението на проектите, риск от неизпълнение на заложените цели и индикатори за резултат и респективно тези на програмата.
Осигуряването на възможност за безлихвени заеми от централния бюджет за финансиране на разходи за окончателни плащания по програмата могат да бъдат предоставяни и на бенефициенти – общини по подхода „Водено от общностите местно развитие“.
В проекта на постановление са детайлизирани, изискванията към общините, процедурата по кандидатстване и одобряване на заемите, механизмът за възстановяване на средствата след получаване на безвъзмездната финансова помощ от Европейския съюз.
Проектът на постановление въвежда строг контрол върху изразходването на средствата, като заемите се отпускат само за предварително одобрени от Държавен фонд „Земеделие“ разходи. Плащанията се извършват чрез СЕБРА, което гарантира прозрачност на процеса. Чрез проекта на постановление се създава механизъм за незабавно възстановяване на заема, веднага щом общината получи средствата от програмата, като възстановяването е служебно, без намеса на общината.
1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).
Съгласно чл. 104, ал. 1, т. 1 от Закона за публичните финанси за авансово финансиране на плащания по проекти, финансирани със средства от Европейския съюз и от други международни програми и договори, освен по реда на чл. 142, ал. 1, може да се отпускат временни безлихвени заеми: от централния бюджет по бюджетите на общините и другите първостепенни разпоредители с бюджет, чиито бюджети не са част от държавния бюджет при условия и по ред, определени с акт на Министерския съвет;
1.3. Посочете защо действащата нормативна рамка не позволява решаване на проблема/проблемите.
Постановление № 221 от 20 август 2020 г. за условията и реда за отпускане на временни безлихвени заеми от централния бюджет по бюджетите на общините за финансиране на разходи за междинни и окончателни плащания по одобрени проекти по Програмата за морско дело и рибарство за периода 2014 – 2020 г. и тяхното възстановяване не може да се приложи за ПМДРА 2021 – 2027 г., поради лимита в неговия обхват.
Не е възможно проблемът да бъде разрешен в съществуващата нормативна рамка, тъй като такава действаща уредба за ПМДРА 2021 – 2027 г. няма.
1.4. Посочете задължителните действия, произтичащи от нормативни актове от по-висока степен или актове от правото на ЕС.
Съглано Закона за публичните финанси реда и условията в контретния случай следва да се определят с акт на Министерския съвет.
1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях?
Постановлението за условията и реда за отпускане на временни безлихвени заеми от централния бюджет по бюджетите на общините за финансиране на разходи за окончателни плащания по одобрени проекти по ПМДРА 2021 – 2027 г. и тяхното възстановяване е нов нормативен акт и не са изготвяни съответни последващи оценки на въздействието.

	2. Цели:
Цел 1: Осигуряване на необходимите финансови средства на общините – бенефициенти по Програмата за морско дело, рибарство и аквакултури 2021–2027 г. за извършване на окончателни плащания към изпълнителите по проекти за реално извършени и допустими за финансово подпомагане дейности.
Цел 2: Гарантиране на своевременното и ефективно изпълнение на проектите чрез осигуряване на финансова устойчивост и предвидимост за общините и недопускане на прекъсване на плащанията към изпълнителите.
Цел 3: Осигуряване на навременно изпълнение на заложените финансови цели и индикатори за резултат по проектните предложения и респективно тези на Програмата за морско дело, рибарство и аквакултури 2021 – 2027 г. Като индикатори в програмата са дефинирани 10 броя проекти и 210 лица, които се облагодетелстват от изпълнението на проектите за пристанища и лодкостоянки. Планирано е въвеждането на 2 иновации.

	3. Заинтересовани страни:
· Министерство на земеделието и храните:
· Дирекция „Морско дело и рибарство“ в качесвото ѝ наУправляващ орган на Програмата за морско дело, рибарство и аквакултури 2021 – 2027 г.; 
· Държавен фонд „Земеделие“;
· Министерство на финансите;
· Общини в Република България, в качеството им на бенефициенти (настоящи и бъдещи) по Програмата за морско дело, рибарство и аквакултури 2021 – 2027 г.;
· Изпълнители по договори, сключени с бенефициентите по одобрените проекти.
Посочете всички потенциални заинтересовани страни/групи заинтересовани страни (в рамките на процеса по извършване на частичната предварителна оценка на въздействието и/или при обществените консултации по чл. 26 от Закона за нормативните актове), върху които предложенията ще окажат пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи/общини и др.).

	4. Варианти на действие. Анализ на въздействията:

	Вариант 1 „Без действие“:
Описание:
При вариант „Без действие“ са възможни следните хипотези на негативни въздействия:
1. Общините бенефициенти по ПМДРА 2021 – 2027 г. по процедура  BG14MFPR001-1.004 
“Подобряване на инфраструктурата на рибарските пристанища, рибните борси, местата на разтоварване и лодкостоянките, с цел да се улесни разтоварването и съхранението на нежелания улов” и потенциалните бенефициенти по подхода ВОМР няма да могат да извършват окончателни плащания към изпълнителите по съответния проект;
2. Общините бенефициенти по ПМДРА 2021 – 2027 г. по процедура  BG14MFPR001-1.004 
“Подобряване на инфраструктурата на рибарските пристанища, рибните борси, местата на разтоварване и лодкостоянките, с цел да се улесни разтоварването и съхранението на нежелания улов” и потенциалните бенефициенти по подхода ВОМР няма да подават искания за окончателни плащания в Държавен фонд „Земеделие“;
3. Договорите на общините бенефициенти по ПМДРА 2021 – 2027 г. по процедура  BG14MFPR001-1.004 “Подобряване на инфраструктурата на рибарските пристанища, рибните борси, местата на разтоварване и лодкостоянките, с цел да се улесни разтоварването и съхранението на нежелания улов” и потенциалните бенефициенти по подхода ВОМР ще бъдат прекратени и те ще трябва да възстановят получените авансови плащания заедно с лихвите;
4. Сериозно забавяне на изпълнението на проектите, риск от неизпълнение на заложените финансови цели и индикатори за резултат и респективно тези на програмата. По ПМДРА 2021 – 2027 г. няма да бъдат постигнати заложените индикатори.
Положителни (икономически/социални/екологични) въздействия:
Не са идентифицирани положителни (икономически/социални/екологични) въздействия.
Прогнозираните средства за безлихвен заем са в размер на 9 091 017,72 евро, като те ще послужат да се извършват разплащания към изпълнители за извършени дейности, включени в окончателни плащания по одобрените проекти по процедура BG14MFPR001-1.004. Без приемането на акта, в който се регламентират условията и реда за предоставяне на безлихвени заеми, бенефициентите общини няма да могат да извършат плащанията си към изпълнителите по проекта и съответно да изпълнят задълженията си по договор по Закона за обществените поръчки. В резултат на това ще възникнат съдебни спорове между изпълнителя по проекта и бенефициента община.
Риск от прекратяване на договори на общините бенефициенти по ПМДРА 2021 – 2027 г. и ще трябва да бъдат възстановени получените авансови плащания заедно с лихвите от общини, които не разполагат със собствени средства, и много трудно ще получат кредит от финансова институция.
Риск от сериозно забавяне на изпълнението на проектите, риск от неизпълнение на заложените финансови цели и индикатори за резултат и респективно тези на програмата.
Населението в рибарските райони няма да може да се възползва от обновена публична и техническа инфраструктура, което от своя страна ще доведе до създаването на пречка за осигуряването на равни възможности в социално-икономическото развитие на рибарските райони. Тези фактори ще доведат до влошаване на качеството на живот в рибарските райони и ще застрашат способността им да задържат населението и да привличат инвестиции, което ще ги постави в социално-икономически спад.
Така описаните негативни въздействия могат да се приемат като относително по – вероятни.
1. По отношение на органите, осъществяващи официален контрол:
Спиране на общинските проекти – без заеми общините не могат да плащат на изпълнителите, което прекратява изпълнението на проекти по ПМДРА 2021 – 2027 г. (напр. рибарски пристанища).
Административно претоварване – ще се наложи да се обработват множество искания за удължаване на срокове и обяснения от общини в нужда, което натоварва допълнително Управляващия орган и затормозява работата на общините.
Риск от загуба на средства – забавени или провалени проекти могат да доведат до отчисление на средства от ПМДРА 2021 – 2027 г.
2. По отношение на бизнес операторите:
Липса на плащания и фалити – без "мостов" заем общините не могат да плащат на фирмите, което води до забавяне на разплащанията, риск от фалити и отказ на фирмите да работят с общини в бъдеще.
Блокиране на инвестиции – фирмите в рибарството и преработката, които разчитат на завършване на общинската инфраструктура (пристанища, места за отпадъци на пристанищата, за разтоварвания и др.), също ще бъдат спрени.
3. По отношение на потребителите:
Незавършени проекти – спирането на плащанията отлага ползите за операторите в сектора и за гражданите от подобрена рибарска инфраструктура и благоустройство.
Продължителен строителен хаос – жителите продължават да търпят неудобствата от незавършени обекти вместо да ползват обновена среда.
Загуба на доверие – спрените проекти подкопават доверието към местните власти и институциите.
Вариант 2 „Приемане на проект на постановление на Министерския съвет за одобряване на условията и реда за отпускане на временни безлихвени заеми от централния бюджет по бюджетите на общините за финансиране на разходи за окончателни плащания по одобрени проекти на Програмата за морско дело, рибарство и аквакултури 2021 – 2027 г. и тяхното възстановяване“
Описание:
При този вариант са възможни следните хипотези по-лесно осъществими действия: 
1. Общините бенефициенти по ПМДРА 2021 – 2027 г. ще могат да извършват окончателни плащания към изпълнителите по съответния проект;
2. Общините бенефициенти по ПМДРА 2021 – 2027 г. ще могат да подават искания за окончателни плащания в Държавен фонд „Земеделие“;
3. Договорите на общините бенефициенти по ПМДРА 2021 – 2027 г. няма да бъдат прекратени и те няма да са задължени да възстановят получените авансови плащания заедно с лихвите;
4. Ще се минимизира рискът от забавяне на реализирането на проектите, ще се осигури възможност за изпълнение на заложените цели и индикатори за резултат и респективно тези на програмата.
Положителни (икономически/социални/екологични) въздействия:
Общините бенефициенти по ПМДРА 2021 – 2027 г ще извършват окончателни плащания към изпълнителите по съответния проект. По този начин косвено предприятия в сферата на строителството и услугите, както и в други сфери в зависимост от одобрения проект, ще осигурят създаването на нови работни места в рибарските райони;
Ще се повиши общественото доверие към ПМДРА 2021 – 2027 г. Населението в рибарските райони ще може да се възползва от обновена публична и техническа инфраструктура, което от своя страна ще доведе до създаването на условия за създаването на равни възможности в социално-икономическото развитие на рибарските райони. Тези фактори ще доведат до повишаване на качеството на живот в рибарските райони и ще спомогнат да задържат населението и да привличат инвестиции.
Екологични положителни въздействия не са идентифицирани.
1. По отношение на органите, осъществяващи официален контрол:
Ритмичност на проектите – безлихвените заеми гарантират своевременни плащания към изпълнителите и предотвратяват забавянето на изпълнението на проектите.
Засилен контрол – всички плащания минават през СЕБРА и се одобряват след проверка, което гарантира законосъобразно използване на средствата и намалява административната тежест. 
Предвидените в проекта на постановление действия по подаване на искане, представяне на необходимите документи и иницииране на бюджетно платежно нареждане, включително неговото коригиране при необходимост, представляват обичайни административни действия, които са пряко свързани с разглеждането и администрирането на исканията за предоставяне на безлихвени заеми. Същите са ограничени до необходимия минимум, произтичат от изискванията за законосъобразно разходване на средствата от централния бюджет и не водят до съществено увеличаване на административната тежест за общините.
Ефективно управление на финансовия ресурс – навременното изпълнение на проектите намалява риска от загуба на средства от ПМДРА 2021 – 2027 г. и гарантира изпълнение на ангажиментите на Република България по програмата.
2. По отношение на бизнес операторите:
Редовни плащания и ликвидност – заемите осигуряват на общините оборотни средства за своевременно заплащане на фирмите, което решава проблема със забавените плащания и гарантира стабилен паричен поток.
Надеждна бизнес среда – сигурните плащания намаляват риска от фалити, насърчават участието в бъдещи обществени поръчки и повишават конкуренцията.
Стимулиране на инвестиции – предвидимостта на проектите позволява на целия сектор да планира инвестиции, разчитащи на завършена общинска инфраструктура в контекста на проекти по ПМДРА 2021 – 2027 г.
3. По отношение на потребителите:
Навременно изпълненение на проекти – непрекъснатото финансиране гарантира, че проектите ще бъдат завършени в срок, а операторите и жителите ще получат достъп до обновена среда и услуги.
Намаляване на неудобствата – неудобството от незавършени обекти се свежда до минимум, тъй като проектите няма да спират поради липса на средства.
Укрепване на доверието – успешното изпълнение на проекти показва, че европейските средства се използват прозрачно и ефективно, което подобрява доверието в местните власти и институциите.

	5. Сравняване на вариантите: 
Степени на изпълнение по критерии: 1) висока; 2) средна; 3) ниска.

	
	Вариант 1
„Без действие“
	Вариант 2

	Ефективност
	Цел 1
	Ниска
	Висока

	
	Цел 2
	Ниска
	Висока

	
	Цел 3
	Ниска
	Висока

	Ефикасност
	Цел 1
	Ниска
	Висока

	
	Цел 2
	Ниска
	Висока

	
	Цел 3
	Ниска
	Висока

	Съгласуваност
	Цел 1
	Ниска
	Висока

	
	Цел 2
	Ниска
	Висока

	
	Цел 3
	Ниска
	Висока




	6. Избор на препоръчителен вариант:
Вариант 2 „Приемане на Проект на постановление на Министерския съвет за одобряване на условията и реда за отпускане на временни безлихвени заеми от централния бюджет по бюджетите на общините за финансиране на разходи за окончателни плащания по одобрени проекти на Програмата за морско дело, рибарство и аквакултури 2021 – 2027 г. и тяхното възстановяване“.

	6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):

	6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?
[image: ]

1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).
С проекта на постановление не се създава нов регулаторен режим.
1.3. Мотивирайте създаването на новия регулаторен режим съгласно изискванията на чл. 3, ал. 4 от Закона за ограничаване на административното регулиране и административния контрол върху стопанската дейност.
Проектът на постановление не съдържа разпоредби, свързани с въвеждане на регулаторни режими.
1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.
Проектът на постановление не съдържа разпоредби, свързани с въвеждане на регулаторни режими.
1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.
Проектът на постановление не се налага да бъде нотифициран по реда на Директива (ЕС) 2015/1535 на Европейския парламент и на Съвета от 9 септември 2015 година установяваща процедура за предоставянето на информация в сферата на техническите регламенти и правила относно услугите на информационното общество (обн., ОВ, бр. L 241, 17.9.2015 г.).
1.6. В случай че се изменят регулаторни режими или административни услуги, посочете промяната.
С проекта на постановление не изменят регулаторни режими или административни услуги. 

	6.3. Създават ли се нови регистри от прилагането на препоръчителния вариант (включително по отделните проблеми)?

	6.4. По какъв начин препоръчителният вариант въздейства върху микро-, малките и средните предприятия (МСП) (включително по отделните проблеми)?


Изборът следва да е съотносим с посочените специфични въздействия на препоръчителния вариант.

	6.5. Потенциални рискове от прилагането на препоръчителния вариант (включително по отделните проблеми):
Не са идентифицирани.

	7. Консултации:

Посочете основните заинтересовани страни, с които са проведени консултации. Посочете резултатите от консултациите, включително на ниво ЕС: спорни въпроси, многократно поставяни въпроси и др.


Проектът на постановление на Министерския съвет за одобряване на условията и реда за отпускане на временни безлихвени заеми от централния бюджет по бюджетите на общините за финансиране на разходи за окончателни плащания по одобрени проекти на Програмата за морско дело, рибарство и аквакултури 2021 – 2027 г. и тяхното възстановяване ще бъде публикуван на интернет страницата на Министерството на земеделието и храните и на Портала за обществени консултации със срок за предложения и становища 30 дни.

	8. Приемането на нормативния акт произтича ли от правото на Европейския съюз?


1.1. Посочете изискванията на правото на Европейския съюз, включително информацията по т. 6.2 и 6.3, дали е извършена оценка на въздействието на ниво Европейски съюз, и я приложете (или посочете връзка към източник).
1.2. Изборът трябва да съответства на посоченото в раздел 1, съгласно неговата т. 1.5. 

	9. Изисква ли се извършване на цялостна предварителна оценка на въздействието поради очаквани значителни последици?


(преценка съгласно чл. 20, ал. 3, т. 2 от Закона за нормативните актове)

	10. Приложения:
Няма.

	11. Информационни източници:
Получено е писмо от община Созопол от 29.06.2026 г., в което се посочва, че е необходимо да бъде разработена схема за кредитиране на общините, изпълняващи проекти по Програмата за морско дело, рибарство и аквакултури 2021 – 2027 и по Стратегическия план за развитие на земеделието и селските райони за програмен период 2023 – 2027 г., съфинансиран от Европейския земеделски фонд за развитие на селските райони, Европейския фонд за гарантиране на земеделието и от държавния бюджет, която ще осигури възможност за своевременно изпълнение и приключванена проектите, подаване на искания за плащане, както и по-бързо и ефективно усвояване на средствата по програмите. В писмото се посочва, че е необходимо въвеждането на такъв механизъм да се случи във възможно най-кратък срок, тъй като има множество проекти, които трябва да бъдат отчетени своевременно. Липсата на работещ механизъм за мостово финансиране може да възпрепятства процеса по отчитане на проектите и да доведе до забавяне или до затруднения при усвояването на  европейски средства.

	12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:
[bookmark: _GoBack]Име и длъжност:
Георги Динев – и.д. директор на дирекция „Морско дело и рибарство“ (МДР)

